stanford-oval/wikipedia huggingface dataset:
קינג אייר
שירות בחיל האוויר הישראלי

חיל האוויר הישראלי מפעיל את מטוסי הסופר קינג אייר B200 מאז 1984. דגמים מודרניים יותר של המטוס נקלטו במשך השנים. המטוסים, המכונים "צופית" ו"קוקיה" בהתאם לתצורתם, משמשים למגוון משימות סיור ואיסוף מודיעין.
דגם הקוקיה הוא מטוס צבאי ברחבי העולם למטרת איסוף מודיעין ונקרא: Beechcraft RC-12D. מטוס הקוקיה היווה את האב-טיפוס למטוס המנהלים – צופית Beechcraft KingAir B200, ולכן הדמיון הרב בין מטוסי ה"צופית" וה"קוקיה".
מאפיינים (קינג אייר B200) > מאפיינים כלליים

צוות: 1-2
קיבולת: 13 נוסעים
אורך: 43 רגל 9 אינץ' (13.34 מטר)
מוטת כנפיים: 54 רגל 6 אינץ' (16.61 מטר)
גובה: 15 רגל 0 אינץ' (4.57 מטר)
שטח כנף: 303 רגל² (28.2 מטר²)
משקל ריק: 7,755 ליברות (3,520 ק"ג)
משקל המראה מרבי: 12,500 ליברות (5,670 ק"ג)
הנעה: 2 מנועי טורבו-פרופ מדגם פראט אנד ויטני קנדה PT6A-42, בעלי 635 kW כל-אחד
מאפיינים (קינג אייר B200) > ביצועים

מהירות מרבית: (259 קשר, 480 קמ"ש) בגובה 15,000 רגל (4,600 מטר)
טווח: 2,075 מיל (1,800 מיל ימי, 3,338 ק"מ) עם מכלי דלק מלאים ורזרבה ל־45 דקות טיסה
סייג רום: 32,800 רגל (10,700 מטר)
קצב טיפוס: 2,450 רגל/דקה (12.5 מטר/שנייה)
הערות שוליים

↑  אירוע נשוא מטוס N342ER‏ 3/9/2022, באתר Daily Journal.
מטוס קינג אייר 200 בשימווש אזרחי
קליפארט קוקיה מספר 980
תרשים של קינג אייר B200
קינג פייסל בייבס

קינג פייסל בייבס (King Faisal Babes) היא קבוצת כדורגל מהעיר קומאסי שבגאנה. קינג פייסל בייבס היא מקבוצות הכדורגל הוותיקות בגאנה ולאורך שנים הייתה קבוצת מרכז טבלה עם נטייה לחלק העליון. יריבתה הגדולה ביותר של הקבוצה היא אסאנטה קוטוקו, היריבה העירונית בעיר קומאסי. בעקבות התוצאות של עונת 2010/2011 הקבוצה ירדה לליגה השנייה.
אבובקרי יעוזה עלה ממועדון הילדים לקובצה הבוגרת ושיחק בה עד לשנת 2005.
הופעות בתחרויות יבשתיות

קינג פייסל בייבס השתתפה לראשונה במפעלים האפריקאיים בעונת 2005, אז השתתפה בגביע הקונפדרציה של ה-AFC והוגרלה בשלב הבתים של מפעל זה עם קבוצות FAR רבאט המרוקאית, אבניר ספורטיב דה לה מרסה התוניסאית ופלו סטאר מגינאה ולבסוף סיימה במקום השני בבית זה, מיקום המעניק לקבוצה את המקום השלישי והרביעי במשותף עם קבוצת איסמעאילי המצרית שסיימה במקום השני בבית השני.
בעונת 2006 חזרה הקבוצה לגביע הקונפדרציה האפריקאי, אז הפסידה כבר בסיבוב הראשון לקבוצת AS במקו ממאלי.
תארים

סגנות הגביע הגאנאי
חצי גמר גביע הקונפדרציה האפריקאי
שחקנים מפורסמים

סמואל קופור
איברהים טאנקו
חביב מוחמד
לורנס איידו
אווסו אמפומה
מארק אדוסיי
איליאסו שילה
האמזה מוחמד
סטפן באידו
לואיס אגיימאנג
קו משווה

ערך זה עוסק בעמותה ישראלית. אם התכוונתם למושג הגאוגרפי, ראו .
| --- | --- |

 מדינה:  ישראל 
 מטה הארגון:  חיפה 
 מייסדים:  דב לאוטמן 
 תקופת הפעילות:  2007–הווה (כ־17 שנים) 
 kavmashve.org.il
 
קו משווה היא עמותה ישראלית שמטרתה עידוד התעסוקה של אקדמאים ערבים-ישראלים.
העמותה הוקמה ב-2007 על ידי דב לאוטמן וארגוני מעסיקים שבראשם התאחדות התעשיינים, וכיום מנכ״ל העמותה הוא סאמי אסעד.מטרתה של העמותה לחולל סביבה עסקית פתוחה ושוויונית להעסקת אקדמאים ערבים, ולהגדיל משמעותית את מספר האקדמאים הערבים המשולבים בחברות עסקיות וציבוריות בתפקידים ההולמים את כישוריהם.
היסטוריה

"קו משווה" הוקמה ביוזמתם של דב לאוטמן, ד"ר עירית קינן, התאחדות התעשיינים וארגוני מעסיקים נוספים. פעילותה של העמותה נתמכת על ידי משרד ראש הממשלה.
פעילות

"קו משווה" מקדמת את שינוי הגישה בעולם העסקי, פועלת לקליטתם של אקדמאים ערבים-ישראלים בחברות עסקיות, ועוזרת למעסיקים ולמועמדים הערבים להצליח בתהליכי הגיוס, המיון והקליטה לטווח ארוך.
"קו משווה" שמה דגש על קידום ופיתוח מנהלים ויזמים מהחברה הערבית מתוך הבנה שככל שירבו מנהלים ערבים – כך הם יקלטו יותר עובדים ערבים. בנוסף, ריבוי סיפורי הצלחה מעוררי השראה של התקדמות עובדים ערבים תביא להגברת האמון של הצעירים הערבים ביכולתם להשתלב ולהתקדם בארגונים ישראלים.
כממשק מקצועי בין העסקים לאקדמאים הערבים, פיתחה קו משווה כמה מרכזי פעילות: מרכז השמה, מרכז קריירה להשלמת כישורים עסקיים לאקדמאים, מרכז פיתוח ידע וכלים רב תרבותיים למנהלים בעסקים ומרכז ליווי, ייעוץ, מיון וקליטה.
דרכי פעולה עיקריות:
הקמת מאגר ארצי ממוחשב של מועמדים מוכשרים, אקדמאים ערבים, למגוון משרות.
הפעלת מרכז השמה ארצי ממוחשב.
הפעלת סדנאות הכנה רב תרבותיות למקום העבודה.
תכנון תהליכים אסטרטגיים בעסקים לגיוון סביבת העבודה.
גיבוש קבוצות ייעוץ מעורבות - STAKEHOLDERS DIALOG.
ליווי המעסיקים והמועסקים וייעוץ בהתאם לנדרש.
הכשרות והדרכות משלימות בתאום עם המעסיק ועל בסיס צרכיו.
״קו משווה״ היא מהמייסדים של הפורום הישראלי לגיוון בתעסוקה, קואליציה תלת מגזרית הפועלת לקידום העסקה מגוונת במשק.
הערות שוליים

↑  עמותת קו משווה, אתר [קרן לאוטמן]
קרחון פאנצ'בול (אנטארקטיקה)

ערך זה עוסק בקרחון בארץ גרהאם שבאנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 קואורדינטות:  65°11′00″S 61°57′00″W﻿ / ﻿65.1833°S 61.95°W﻿ / -65.1833; -61.95
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהקרחון פאנצ'בול(למפת חצי האי האנטארקטי רגילה) בסיס חנרל ברנרדו אוהיגינס ריקלמהקרחון פאנצ'בול(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון פאנצ'בול(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון פאנצ'בול
 
קרחון פאנצ'בול (באנגלית: Punchbowl Glacier; מילולית: קרחון קערת הפונץ') הוא קרחון בארץ גרהאם, שבאנטארקטיקה.
הקרחון זורם לכיוון דרום, בין רמת פוייברן ומצוק מטליצ'ינה.
צפונית לקרחון ג'ורום; קרחון פאנצ'בול נשפך אל הקצה הצפוני של מפרצון אקזאספריישן, שבצד המזרחי של ארץ גרהאם.
היסטוריה > גילוי ומיפוי הקרחון

הקרחון נסקר ומופה על ידי סקר שטחי חסות איי פוקלנד בשנת 1947, ובשנית בשנת 1955.
היסטוריה > מקור השם

שמו של הקרחון ניתן לו על ידי הוועדה המייעצת לשמות אנטארקטיים של בריטניה.
הקרחון נקרא בשם זה, בשל צורתו. הקרחון מוקף על ידי הרים, ונמצא במרכז מעגל הרים, בדומה לפונץ' בתוך קערת פונץ'.
ראו גם

קרחון ג'ורום
קרחון פאלילולה

| --- | --- |
אין תמונה חופשית
 מידע כללי
 קואורדינטות:  64°11′10″S 62°28′30″W﻿ / ﻿64.18611111°S 62.475°W﻿ / -64.18611111; -62.475
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהקרחון פאלילולה(למפת חצי האי האנטארקטי רגילה) בסיס חנרל ברנרדו אוהיגינס ריקלמהקרחון פאלילולה(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון פאלילולה(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון פאלילולה
 
קרחון פאלילולה (באנגלית: Palilula Glacier; בבולגרית: ледник Палилула) הוא קרחון באי בראבנט בארכיפלג פאלמר, שבאנטארקטיקה.
אורכו של הקרחון 4 קילומטרים ורוחבו 1.1 קילומטרים.
הקרחון ממוקם דרומית לקרחון ראליצה, דרומית-מערבית לקרחון פארה, וצפונית-מערבית לקרחון גוריצ'נה.
קרחון פאלילולה מנקז את מורדותיו הדרום-מערביים של הר רוקיטנסקי שבהרי סטריבוג; וזורם לכיוון דרום-דרום-מערב ונשפך אל מפרץ לאנוסיי, מזרחית לנקודת דריינקור, וצפונית מערבית לנקודת בייקאל.
היסטוריה > גילוי הקרחון

הקרחון מופה על ידי סוקרים בריטיים בשנת 1980 ובשנת 2008.
היסטוריה > מקור השם

הקרחון נקרא על שם הכפר פאלילולה בצפון מערב בולגריה.
לקריאה נוספת

הגאזט האנטארקטי הבולגרי (בבולגרית)
קרולינה פלישקובה

| --- | --- |

קרולינה פלישקובה
 לידה:  21 במרץ 1992 (בת 32) לוני צ'כיה
 מדינה:  צ'כיה צ'כיה
 בן או בת זוג:  Michal Hrdlička (19 ביולי 2018–?) 
 גובה:  1.86 מטר
 יד חובטת:  ימין
 פעילות כמקצוענית:  2009–הווה (כ־15 שנים) 
 סה"כ פרסים שצברה:  26,111,050 דולר אמריקאי 
 יחידים
 מאזן קריירה:  541–296 (64.6%)
 דירוג שיא:  1 (17 ביולי 2017)
 זכיות בטורנירים:  16
 זוגות
 מאזן קריירה:  184–146 
 שיאי גראנד סלאם
 זכיות 0
 אליפות אוסטרליה הפתוחה:  חצי גמר (2019)
 אליפות צרפת הפתוחה:  חצי גמר (2017)
 וימבלדון:  גמר  ((2021)
 אליפות ארצות הברית הפתוחה:  גמר (2016)
 תאריך עדכון 10 ביולי 2021
 
קרולינה פלישקובה (בצ'כית: Karolína Plíšková; נולדה ב־21 במרץ 1992) היא טניסאית צ'כית. בשיאה (17 ביולי 2017) דורגה במקום הראשון בעולם בדירוג ה-WTA וכיום (12 באוקטובר 2020), מדורגת במקום שישי.
הישג השיא של פלישקובה הוא שתי העפלות למשחק הגמר בטורניר גראנד סלאם, באליפות ארצות הברית הפתוחה (2016) ובאליפות וימבלדון (2021). בשלב חצי הגמר היא ניצחה את המדורגת ראשונה בעולם סרינה ויליאמס מארצות הברית בשתי מערכות, והורידה אותה מהמקום הראשון לאחר שיא של 186 שבועות במקום הראשון.
בשנים 2015 ו-2016 זכתה פלישקובה ביחד עם חברותיה לנבחרת גביע הפדרציה של צ'כיה בגביע הפדרציה.
ביוגרפיה

פלישקובה נולדה בלוני, צ'כיה. יש לה אחות תאומה זהה, אף היא שחקנית טניס מצטיינת.
ביוגרפיה > 2010

בשנת 2010 זכתה פלישקובה בתואר של טורניר הנערות באליפות אוסטרליה הפתוחה לאחר ניצחון במשחק הגמר על לורה רובסון מבריטניה.
ביוגרפיה > 2016

באליפות ארצות הברית הפתוחה שנערכה בשנת 2016 הגיעה פלישקובה לראשונה בקריירה שלה למשחק הגמר בטורניר גראנד סלאם. עם תחילת הטורניר היא דורגה במקום עשירי. בסיבוב השלישי היא ניצחה את אנסטסיה פבליוצ'נקובה מרוסיה (17 בעולם) ב-2 מערכות (2–6, 4-6), בסיבוב הרביעי היא ניצחה את ונוס ויליאמס מארצות הברית (6 בעולם) ב-3 מערכות (6-4, 4-6, 6-7), בשלב חצי הגמר היא ניצחה את סרינה ויליאמס מארצות הברית בשתי מערכות (2–6, 6-7) והורידה אותה מהמקום הראשון לאחר שיא של 186 שבועות במקום הראשון. במשחק הגמר היא הפסידה ב-3 מערכות (6-3, 4-6, 4-6) לאנגליקה קרבר מגרמניה שדורגה לפני הטורניר במקום השני בעולם אך באותו מעמד עלתה למקום הראשון בעולם בזכות הפסדה של ויליאמס לפלישקובה.
ביוגרפיה > 2017

באליפות אוסטרליה הפתוחה שנערכה בינואר 2017 הגיעה פלישקובה לשלב רבע הגמר, שבו הפסידה למיריאנה לוצ'יץ'-ברוני מקרואטיה ב-3 מערכות (6-4, 3-6, 6-4).
ביוגרפיה > 2021

באליפות וימבלדון שנערכה ביולי 2021 הגיעה פלישקובה לראשונה בקריירה שלה למשחק הגמר, שבו הפסידה לאשלי ברטי מאוסטרליה (1 בעולם) ב-3 מערכות (6-3, 6-7, 4-7, 6-3).
קרחון פארה

| --- | --- |
אין תמונה חופשית
 מידע כללי
 על שם:  אמברואז פרה 
 מיקום:  אזור הברית האנטארקטית 
 קואורדינטות:  64°08′00″S 62°13′00″W﻿ / ﻿64.1333°S 62.2167°W﻿ / -64.1333; -62.2167
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהקרחון פארה(למפת חצי האי האנטארקטי רגילה) בסיס חנרל ברנרדו אוהיגינס ריקלמהקרחון פארה(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון פארה(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון פארה
 
קרחון פארה או קרחון פרה (באנגלית: Paré Glacier) הוא קרחון בצידו הצפון מזרחי של האי בראבנט בארכיפלג פאלמר שבאנטארקטיקה.
אורכו של הקרחון 13 קילומטרים ורוחבו 1.9 קילומטרים.
הקרחון מנקז את המדרונות הצפון-מזרחיים של הרי סטריבוג, וזורם לכיוון מזרח, ולאחר מכן לכיוון צפון מזרח, עד שנשפך אל ראשו של מפרץ בוקה.
היסטוריה > גילוי ומיפוי הקרחון

הקרחון מופיע במפה ממשלתית ארגנטינאית משנת 1953. במפה זו לקרחון אין שם.
הקרחון צולם על ידי האנטיג אירוסרוויירס בע"מ בסקר צילומי אוויר שערכה החברה בשנים 1956–1957. הקרחון מופה על בסיס צילומים אלה בשנת 1959.
היסטוריה > מקור השם

שמו של הקרחון ניתן לו על ידי הוועדה המייעצת לשמות אנטארקטיים של בריטניה, והוא נקרא על שמו של אמברואז פארה, מנתח צרפתי שלימד לראשונה את החשיבות של חבישות פצעים נקיים, ושיפר טכניקות ניתוח וטיפול בשברים.
לקריאה נוספת

• Geological Survey (U.S.), , P 28
ראיין ברטרנד

ראיין דומיניק ברטרנד (באנגלית: Ryan Dominic Bertrand; נולד ב-5 באוגוסט 1989 בלונדון שבאנגליה) הוא כדורגלן אנגלי המשחק בעמדת המגן בקבוצת הכדורגל לסטר סיטי.
ברטרנד נולד בסאות'וורק, לונדון, והחל את קריירת הנוער שלו בג'ילינגהאם, לפני שחתם בצ'לסי ביולי 2005. הוא עלה ממחלקת הנוער של צ'לסי לקבוצה הבוגרת ונשלח בהשאלה למועדונים שונים בין השנים 2006–2011. את הופעת הבכורה המלאה שלו בצ'לסי הוא ערך ב-20 באפריל 2011, שש שנים לאחר שהצטרף לקבוצה, במשחק מול בירמינגהאם סיטי. בעונת 2011/2012 חתם ברטרנד על חוזה חדש לארבע שנים בצ'לסי בתור המחליף של אשלי קול, אותו תיאר כ"מודל לחיקוי פנטסטי". ב-19 במאי 2012, ברטרנד הפך לשחקן הראשון שערך את הופעת הבכורה שלו בליגת האלופות בגמר, כשהוא פתח בתפקיד חדש לו – קשר שמאלי, מלפני קול ששיחק מגן שמאלי; צ'לסי גברה 4–3 על באיירן מינכן בפנדלים. במדי צ'לסי, הוא זכה בין היתר בגביע ה-FA, הליגה האירופית ובליגת האלופות.
ברטרנד מייצג את הנבחרת הבוגרת של אנגליה, לאחר שייצג את אנגליה עד גיל 17, עד גיל 18, עד גיל 19, עד גיל 20, עד גיל 21, וייצג גם את נבחרת בריטניה באולימפיאדת לונדון ב-2012. ב-15 באוגוסט 2012 ערך את הופעת הבכורה שלו בנבחרת הבוגרת של אנגליה, במשחק ידידות מול איטליה, שהסתיים בניצחון 2–1 לטובת אנגליה.
קריירה

בשנת 2005, בעודו בן 16, נרכש ברטנארד נרכש על ידי צ'לסי עבור סכום של 125 אלף פאונד והחל לשחק בקבוצת הנערים של המועדון. לאחר מכן, במשך כ-5 שנים, הושאל לקבוצת שונות בכדורגל האנגלי. ברטנארד ערך את הופעות הבכורה המחודשת שלו בקבוצה הבוגרת ב-20 באפריל 2011, במשחק נגד ברמינגהאם, בו הוא גם בישל שער. במשך השנתיים הבאות, החל לשחק באופן תדיר יותר במדי הקבוצה, בעיקר כמחליף, כולל במספר ממשחקיה החשובים – גמר ליגת האלופות, משחק מגן הקהילה והסופר קאפ האירופאי.
ב-30 ביולי 2014 הושאל בפעם השביעית לסאות'המפטון, ב-2 בפברואר 2015 חתם באופן קבוע בקבוצה לארבע וחצי שנים. ב-15 ביולי 2021 חתם בלסטר סיטי לשנתיים.
ברטנארד ערך את הופעות הבכורה שלו במדים הלאומיים במשחק ידידות נגד נבחרת איטליה, ב-10 באוגוסט 2012. מאוחר יותר, ב-11 בספטמבר 2012, נכנס כמחליף במשחק מוקדמות גביע העולם נגד אוקראינה, במה שהייתה הופעתו הראשונה במשחק רשמי.
תארים

ליגת האלופות: 2011/2012
הליגה האירופית: 2012/2013
גביע ה-FA‏: 2011/2012
קרחון פודואנה

| --- | --- |

מיקום חצי האי פפור בחצי האי האנטארקטי
 מידע כללי
 מיקום:  אזור הברית האנטארקטית 
 קואורדינטות:  64°26′30″S 61°32′00″W﻿ / ﻿64.4417°S 61.5333°W﻿ / -64.4417; -61.5333
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהקרחון פודואנה(למפת חצי האי האנטארקטי רגילה) בסיס חנרל ברנרדו אוהיגינס ריקלמהקרחון פודואנה(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון פודואנה(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון פודואנה
 
קרחון פודואנה או קרחון פודואין (באנגלית: Poduene Glacier; בבולגרית: ледник Подуене) הוא קרחון בחצי האי פפור, בחוף דנקו, בצד המערבי של חצי האי האנטארקטי, שבאנטארקטיקה.
אורכו של הקרחון 3.3 קילומטרים; רוחבו 2.4 קילומטרים.
הקרחון ממוקם ממערב לקרחון אגאלינה.
הקרחון מנקז את המורדות הצפוניים של הר צפלין, וזורם לכיוון צפון-מערב; הקרחון נשפך אל מצר ז'רלאש ממזרח לנקודת אקנר.
היסטוריה > מיפוי הקרחון

הקרחון מופה על ידי סוקרים בריטיים בשנת 1978.
היסטוריה > מקור השם

הקרחון נקרא על שם היישוב פודואנה במערב בולגריה; כיום חלק מהעיר סופיה.
לקריאה נוספת

הגאזט האנטארקטי הבולגרי (בבולגרית)
קינגסטון על ההאל

| --- | --- |
סמל קינגסטון על ההאלסמל קינגסטון על ההאל
כנסיית השילוש הקדוש בהאל
כנסיית השילוש הקדוש בהאל
 מדינה:  הממלכה המאוחדת הממלכה המאוחדת
 אומת הבית:  אנגליה אנגליה
 אזור:  יורקשייר והאמבר
 מחוז:  מזרח יורקשייר
 תאריך ייסוד:  המאה ה-12
 שטח:  71.45 קמ"ר
 אוכלוסייה:  ‏
  ‑ בעיר:  260,645 (2018)
  ‑ צפיפות:  3,648 נפש לקמ"ר (2018)
 קואורדינטות:  53°44′30″N 0°20′0″W﻿ / ﻿53.74167°N 0.33333°W﻿ / 53.74167; -0.33333
 אזור זמן:  UTC
 www.hullcc.gov.uk
  מפת מיקום  מפה מפורטת   (למפת הממלכה המאוחדת מוגדלת) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים האל(למפת הממלכה המאוחדת רגילה) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים האל(למפת אנגליה רגילה) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי האל(למפת אנגליה מוגדלת) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי האל    שטח העיר במחוז מזרח רידינג של יורקשייר tabBackground:;tabBorder:#aaa;defaultTab:0;
האל, או בשמה המלא קינגסטון על ההאל (באנגלית: Kingston upon Hull), היא עיר היסטורית באנגליה הממוקמת על שפך נהר האמבר שבמחוז מזרח יורקשייר. שטחה של העיר הוא 71.45 קמ"ר, במפקד האוכלוסין האחרון בשנת 2011 נמנו בעיר 249,074 איש ובהערכה רשמית של ה- ONS (המשרד הלאומי לסטטיסטיקה) בשנת 2018 מנתה אוכלוסיית העיר 260,645 נפש.
אתרים מרכזיים בהאל כוללים את כנסיית השילוש המקודש - מהגדולות באנגליה, "דה דיפ" - מצפה תת-ימי, מוזיאון וילברפורס האוס, גשר האמבר, האל מרינה, אוניברסיטת האל, אוניברסיטת לינקולן וקווינס גרדנס. זוהי העיר הבריטית היחידה המפעילה מערכת טלפוניה עצמאית.[דרושה הבהרה]
קבוצת הכדורגל הבכירה בעיר היא האל סיטי, המשחקת באצטדיון KCOM המונה 25,400 מקומות ישיבה.
היסטוריה

העיר הוקמה בשלהי המאה ה-13 על ידי מלך אנגליה, אדוארד הראשון, כהיאחזות על תוואי ההאמבר, צפונית לנהר האל. ההיאחזות הוקמה בשל צורך בנמל צפוני מרוחק דיו מהגבול הסקוטי כדי להרחיב את גבולות ממלכתו לתחומי סקוטלנד. הצו המלכותי הקובע את הקמת העיר מתוארך ל-1 באפריל 1299.
הגידול ההדרגתי בחשיבותה של ההיאחזות הביא לכך שבשנת 1440 הפכה מעיירה (Borough) לעיר, ותחום שיפוטה הורחב. היא נותקה מניהול אדמיניסטרטיבי של מחוז יורקשייר והחילה שיפוט עצמאי באזור שממערב לעיר, שזכה לשם הולשייר.
האל שימשה כנמל חשוב בסוף תקופת ימי הביניים, וסוחריה ניהלו קשרי מסחר ענפים עם נמלים בצפון גרמניה, באזור הים הבלטי ובארצות השפלה. העיר ייצאה צמר ובד וייבאה עץ, יין, פרוות ומוצרי צבע. העיר שגשגה במאה השש-עשרה ובראשית המאה השבע-עשרה, וחשיבותה גברה.
ב-1642, בעיצומו של המשבר הפרלמנטרי באנגליה, סירב מושל האל, סר ג'ון הות'אם לאפשר למלך צ'ארלס הראשון להיכנס לעיר ולארסנל הנשק הגדול שלה. בסופו של דבר, הוא הוצא להורג על ידי המחנה הפרלמנטריסטי לאחר ששינה צד בסכסוך ועבר לתמוך במלוכנים. סדרת האירועים הללו הביאה למלחמת האזרחים האנגלית, כיוון שהמלך צ'ארלס חש מחויב להגיב ל"עלבון" על ידי הטלת מצור על העיר - אירוע ששיחק תפקיד מכריע בפרוץ הסכסוך הגלוי בין הפרלמנטריסטים למלוכנים.
חשיבותה הכלכלית של העיר דעכה עם יישוב מלחמת הבקלה בין אנגליה ואיסלנד בשנים 1975–1976, אשר סבבה סביב מחלוקת בנושא דיג. עם זאת, נותרה האל כנמל חשוב המקשר את האי הבריטי לאירופה היבשתית וכן כמרכז חשוב לעיבוד מזון.
בשנת 2007 מספר אזורי העיר סבלו מהצפות. התברר שהם היו תוצאה של תפקוד לקוי של חברת המים המקומית Yorkshire Water. בהמשך תחנות שאיבה באזור עברו שדרוג משמעותי.
היחס הציבורי כלפי העיר האל משתנה. בעוד שהיו שתיארו אותה כ"גיהנום עלי אדמות" ואף העניקו לה את המקום הראשון ב"ספר הערים המחורבנות", הרי שהסופר האוסטרלי פיטר פורטר תיארה בתור "הפואטיות שבערי הממלכה."
ערים תאומות

סיירה לאון פריטאון, סיירה לאון
איסלנד רייקיאוויק, איסלנד
הולנד רוטרדם, הולנד
יפן ניאיגטה, יפן
פולין שצ'צ'ין, פולין
ארצות הברית ראלי, צפון קרוליינה, ארצות הברית
קוויטאו

| --- | --- |
הנהר קוויטאו ליד הכפר לאוגראוס (Laugarás), במועצה האזורית בלאוסקוגאביגד (Bláskógabyggð)
הנהר קוויטאו ליד הכפר לאוגראוס (Laugarás), במועצה האזורית בלאוסקוגאביגד (Bláskógabyggð)
 מידע כללי
 אורך:  185 ק"מ
 ספיקה ממוצעת:  100 מ"ק לשנייה
 אגן ניקוז:  1,644 קמ"ר
 מוצא:  האגם קוויטאורוואטן (Hvítárvatn), סמוך להר בלאופל (Bláfell) במערבהּ של רמת איסלנד
 גובה מוצא הנהר:  419 מטרים
 יובלים:  Jökulfall á Kili, Brúará 
 שפך:  יולפוסאו ← האוקיינוס האטלנטי
 מדינות באגן הניקוז:  איסלנד
 
קוויטאו (באיסלנדית: Hvítá) הוא נהר בדרום-מערב איסלנד, במחוז ההיסטורי אאורנסיסלה (Árnessýsla). אורכו 185 קילומטרים (יחד עם הנהר יולפוסאו, המהווה את המשכו של קוויטאו, אחרי התמזגותו עם הנהר סוג). קוויטאו מנקז שטח של 1,644 קמ"ר. ספיקתו הממוצעת של הנהר היא 180-100 מ"ק לשנייה בקיץ, 110-50 מ"ק לשנייה בחורף.
מוצא הנהר הוא בקצה הדרומי של האגם קוויטאורוואטן (Hvítárvatn), בסמוך להר בלאופל (Bláfell) ולקרחון השני בגודלו באיסלנד — לאנגיוקול (Langjökull). המוצא נמצא במערבהּ של רמת איסלנד, שמכסה את רוב פנים הארץ. הנהר זורם ברמה לכיוון דרום, ואחרי 40 קילומטרים נופל אל קניון צר שבדום-מערב הרמה — במפל גולפוס (Gullfoss). ספיקת המים הגבוהה ביותר, שנמדדה אי-פעם במורד המפל, היא 2,000 מ"ק לשנייה.
גם אחרי הירידה במפל, קוויטאו ממשיך לזרום ברמת איסלנד, שם נשפכים בו יובליו — תחילה הגדולים ביותר — טונגופליוט (Tungufljót) וברואראו (Brúará), ואילו בהמשך גם סטורה-לאכסאו (Stóra-Laxá). אחרי שפיכתם של שלושת היובלים הללו אל קוויטאו, כמות המים בו כפולה מאשר כמותם במפל גולפוס שבמעלה זרם הנהר.
לאחר התחזקותו ביובליו, קוויטאו יוצא מרמת איסלנד אל השפלה בשטח המועצה האזורית גרימסנס אוג גראפנינגור (Grímsnes og Grafningur). אחרי שהוא חולף ממזרח להר אינגולפספיאל (Ingólfsfjall), אל קוויטאו נשפך הנהר סוג (Sog). לאחר התמזגותו עם סוג, קוויטאו נקרא יולפוסאו (Ölfusá). בהמשך, בשטח העיירה סלפוס שבמועצה האזורית אאורבורג (Árborg), הנהר פונה מערבה וזורם 25 קילומטרים עד שפיכתו אל האוקיינוס האטלנטי.
קוויטאו נחשב לנהר המסוכן ביותר באיסלנד — בגלל עלייתו על גדותיו באביב ומפליו השוצפים. קטעים מהנהר משמשים לרפטינג.
קרחון פאשוק

| --- | --- |

מפת האי סמית'. קרחון פאשוק מצוי במרכז המפה.
 מידע כללי
 מיקום:  אזור הברית האנטארקטית 
 קואורדינטות:  62°59′45″S 62°30′00″W﻿ / ﻿62.9958°S 62.5°W﻿ / -62.9958; -62.5
  (למפת איי שטלנד הדרומיים מוגדלת) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהקרחון פאשוק(למפת איי שטלנד הדרומיים רגילה) אי הפיל קלרנס אי המלך ג'ורג'  ליווינגסטון סמית' מעבר דרייק מצר ברנספילד  אנטארקטיקהקרחון פאשוק
 
קרחון פאשוק (באנגלית: Pashuk Glacier; בבולגרית: ледник Пашук) הוא קרחון תלול באי סמית', באיי שטלנד הדרומיים, שבסמוך לאנטארקטיקה.
אורכו של הקרחון 2.7 קילומטרים; רוחבו של הקרחון 600 מטרים.
הקרחון מנקז את המדרונות הדרום-מזרחיים של רכס אימאון, ומנקז לכיוון דרום-מזרח מאוכף וארארל הממוקם בין פסגת אנטים ופסגת אבולגי.
רכסים היוצאים מהאוכף מפרידים בין קרחון פאשור לבין קרחון קריוודול שמצפון לו (הרכס היוצא מפסגת אנטים), ובין קרחון פאשוק לקרחון רופיטה שמדרום לו (הרכס היוצא מפסגת אבלוגי).
הקרחון נשפך אל מצר אוסמר, דרום-מערבית לנקודת סרדץ.
היסטוריה > גילוי ומיפוי הקרחון

הקרחון מופה לראשונה על ידי סוקרים בולגריים בשנת 2009 ובשנת 2010.
היסטוריה > מקור השם

הקרחון נקרא על שם הסקיפר הקנדי קרי פאשוק (Keri Pashuk), שהיה רב החובל של היאכטה נורת'הנגר (Northanger) שסיפקה תמיכה לוגיסטית לצוות שהעפיל לראשונה לפסגת הר פוסטר בשנת 1996.
לקריאה נוספת

הגאזט האנטארקטי הבולגרי (בבולגרית)
קלמן סל

קָלמָן סֵל (בהונגרית: Dukai és szentgyörgyvölgyi dr. Széll Kálmán;‏ 8 ביוני 1843 - 16 באוגוסט 1915) היה כלכלן ופוליטיקאי הונגרי שכיהן כראש ממשלת הונגריה בין 26 בפברואר 1899 ל-27 ביוני 1903.
תולדות חייו

סל נולד על גבול אוסטריה-הונגריה ולמד כלכלה בבודפשט ובווינה. היה בין מקורביו של המדינאי פרנץ דיאק, ב-1867 נשא לאשה את אילונה ורשמארטי, בתו של המשורר מיהאי ורשמארטי, שחיה עם משפחת דיאק לאחר מות אביה.
ב-1875 מונה לשר האוצר בממשלת קלמן טיסה וב-1878 הוביל את ההסכם הכלכלי של הונגריה ואוסטריה (הנספח הכלכלי של הסדר הפשרה (ה-Ausgleich) אשר הביא ליצירת האימפריה האוסטרו-הונגרית), במסגרתו יצר את הבנק המרכזי המשותף האוסטרו-הונגרי ושיקם את כלכלת הונגריה ואת מצב האשראי שלה. סל התפטר מתפקידו עקב כיבוש בוסניה והרצגובינה, אותה ראה כהרפתקאה המסכנת את כלכלת הממלכה.
ב-1899 היה לראש ממשלה מטעם המפלגה הליברלית והוביל הסכמי סחר ומכס מול אוסטריה שהקנו להונגריה מעמד עצמאי. בבחירות של שנת 1901 שב והרכיב את הקבינט. אולם, חוק שניסה להעביר, אשר הגדיל את מספר המגויסים ההונגרים לצבא אוסטרו-הונגריה עורר את חמת זעמם של הלאומנים שהצהירו שיסרבו לגיוס אלא אם כן יינתן לשפה ההונגרית מעמד שווה לזה של השפה הגרמנית בצבא (הצבא התנהל בגרמנית בלבד). המשבר הביא את ממשלתו לקיצה ב-1903.
כאשר פירק יורשו, אישטוון טיסה, את המפלגה הליברלית שנה לאחר מכן, כיהן סל כיו"ר מפלגת החוקה.
הנצחה

על שמו נקראה כיכר סל קלמן בבודפשט (בימי השלטון הקומוניסטי נקראה כיכר מוסקבה)
קינגסטון (אונטריו)

| --- | --- |
סמל קינגסטוןסמל קינגסטון

 מדינה:  קנדה קנדה
 פרובינציה:  אונטריו אונטריו
 תאריך ייסוד:  1673
 שטח:  450 קמ"ר
 גובה:  93 מטרים
 אוכלוסייה:  ‏
  ‑ בעיר:  132,485 (2021)
  ‑ במטרופולין:  159,561 (2011)
  ‑ צפיפות:  273 נפש לקמ"ר (2011)
 קואורדינטות:  44°14′00″N 76°30′00″W﻿ / ﻿44.233333333333°N 76.5°W﻿ / 44.233333333333; -76.5 
 אזור זמן:  UTC -8
 www.kelowna.ca
  מפת מיקום  מפה מפורטת   (למפת קנדה מוגדלת) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי קינגסטון(למפת קנדה רגילה) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי קינגסטון(למפת אונטריו רגילה) טורונטו אוטווה מיסיסוגה וינדזור ת'אנדר ביי טימינס קנורה גרייטר סדברי מניטובה קוויבק ארצות הברית מפרץ הדסוןקינגסטון(למפת אונטריו מוגדלת) טורונטו אוטווה מיסיסוגה וינדזור ת'אנדר ביי טימינס קנורה גרייטר סדברי מניטובה קוויבק ארצות הברית מפרץ הדסוןקינגסטון  he tabBackground:;tabBorder:#aaa;defaultTab:0;
קינגסטון (באנגלית: Kingston) היא עיר במזרח אונטריו שבקנדה, בקצה מזרחי של ימת אונטריו ובתחילת הנהר סנט לורנס. העיר שוכנת באמצע הדרך שבין טורונטו למונטריאול. לעיתים העיר מכונה "עיר אבן הגיר" (Limestone City) משום שזהו סלע נפוץ בבניינים העתיקים העיר.